Իրինա Մուրավյովա

Իրինա Վադիմովնա Մուրավյովա (, ), խորհրդային և ռուսական կինոյի և թատրոնի դերասանուհի, Ռուսաստանի Դաշնության ժողովրդական արտիստ (1994), ԽՍՀՄ պետական մրցանակի դափնեկիր (1981)։

Կենսագրություն 
Իրինա Մուրավյովան ծնվել է 1949 թվականի փետրվարի 8-ին Մոսկվայում։ Նրա հայրը՝ Վադիմ Սերգեևիչ Մուրավյովը (1923 - ) եղել է ռազմական ինժեներ։ Դպրոցն ավարտելուց անմիջապես հետո Վադիմ Մուրավյովը կամավոր մեկնել է ռազմաճակատ, հասել մինչև Գերմանիա։ Այնտեղ նա հանդիպել է իր ապագա կնոջը՝ Լիդիա Գեորգիևնային (1926-2015, որին գերմանացիներն այնտեղ էին տարել Բելառուսիայից։ Վադիմ Մուրավյովն ազատել է նրան գերությունից, և շուտով նրանք ամուսնացել են։ 1947 թվականին ծնվել է նրանց ավագ դուստրը, մեկուկես տարի անց՝ երկրորդը՝ Իրինա Մուրավյովան։

Տասնամյա կրթությունն ավարտելուց հետո Իրինա Մուրավյովան դիմել է Մոսկվայի բոլոր թատերական բուհեր, սակայն ոչ մեկում նրան չեն ընդունել։ Ստիպված է եղել աշխատել և սպասել հաջորդ քննություններին։ Սակայն հաջորդ տարի պատմությունը գրեթե կրկնվել է, և նրան ընդունել են միայն Մանկական թատրոնին կից ստուդիայում (այնտեղ մրցակցությունը եղել է ցածր, և ընդունվել են միայն Մոսկայի բնակիչները)։ Ստուդիան ավարտելուց հետո Մուրավյովան մնացել է աշխատելու հարազատ թատրոնում։

Հեռակա կարգով ավարտել է Ռուսաստանի Լունաչարսկու անվան թատերական արվեստի համալսարանը։

Կինոյում սկսել է նկարահանվել 1973 թվականին։ Առաջին մեծ դերերից մեկը եղել է Սյուզաննայի դերը Սամսոն Սամսոնովի «Մաքուր անգլիական պատմություն» (, 1974) դետեկտիվ ֆիլմում։

Դերասանուհին մեծ ճանաչման է արժանացել Վլադիմիր Մենշովի «Մոսկվան արցունքներին չի հավատում» ֆիլմում կատարած դերի շնորհիվ։ Սկզբում Մուրավյովան բավական վատատեսորեն է վերաբերվել սցենարին, սակայն Լյուդմիլայի դերը նրան բերել է համաժողովրդական փառք և հանդիսատեսի սերը։ Այդ դերակատարման համար Իրինա Մուրավյովան արժանացել է ԽՍՀՄ պետական մրցանակի։

Հետագայում Իրինա Մուրավյովան նկարահանվել է Տատյանա Լիոզնովայի «Դիմակահանդես» ֆիլմում, որտեղ կատարել է գավառից եկած Նինա Սոլոմատինայի դերը, որն այդպես էլ չի դառնում դերասանուհի, չնայած անցնում է բազմաթիվ փորձությունների միջով։ Ավտոմատ-հեռախոսի մոտ «Позвони мне, позвони!» երգի կատարման տեսարանը դարձել է համաժողովրդական հիթ․ այն գրել է կոմպոզիտոր Մաքսիմ Դունաևսկին Ռոբերտ Ռոժդեստվենսկու բանաստեղծության հիման վրա։

1982 թվականին Իրինա Մուրավյովան ճանաչվել է տարվա լավագույն դերասանուհի «Советский экран» ամսագրի անցկացրած հարցման արդյունքում։ Նույն թվականին «Դիմակահանդես» ֆիլմը գերազանցել է բոլոր ռեկորդները՝ դառնալով կինովարձույթի առաջատար։

1970-ական և 1980-ական թվականներին Իրինա Մուրավյովան վարել է «Будильник» կիրակնօրյա մանկական առավոտյան հաղորդումը։ 1977-1991 թվականներին եղել է Մոսկվայի Մոսսովետի անվան թատրոնի դերասանուհի, որտեղ կատարել է բազմաթիվ գլխավոր դերեր ժամանակակից հեղինակների ստեղծագործությունների բեմադրություններում։

1993 թվականին սկսել է աշխատել Փոքր թատրոնում։

Ընտանիք 
 Ամուսին՝ Լեոնիդ Էյդլին (1937-2014), ռեժիսոր, ամուսնացած են եղել ավելի քան 40 տարի,
 Որդի՝ Դանիիլ Էյդլին (ծնվել է 1975 թվականի փետրվարի 15-ին), Ֆրանսիայում ավարտել է դերասանական վարպետության դասընթաց արվեստի դպրոցում, ապա սովորել Մոսկվայի Գերասիմովի անվան կինեմատոգրաֆիայի համառուսական պետական ինստիտուտում, ավարտել Կոնստանտին Ռայկինի բեմական արվեստների բարձրագույն դպրոցը, 2012 սեպտեմբերի 4-ին ամուսնացել է Յուլյա Կրայնովայի հետ,
 Թոռ՝ Իվան Էյդլին (ծնվել է 2005 թվականին), ծնողների բաժանվելուց հետո Մուրավյովան զրկվել է թոռան հետ շփվելու հնարավորությունից,
 Որդի՝ Եվգենի Էյդլին (ծնվել է 1983 թվականի փետրվարի 6-ին), 2016 թվականի հուլիսի 3-ին ամուսնացել է բանաստեղծուհի Վերոնիկա Դելիոնի հետ, ավարտել է Ռուսաստանի թատերական արվեստի համալսարանի պրոդյուսերական ֆակուլտետը, աշխատում է հեռուստատեսությունում, զբաղվում է ռեստորանային բիզնեսով,
 Թոռ՝ Լեոնիդ Էյդլին (ծնվել է 2017 թվականի դեկտեմբերին)։

Իրինայի երկու որդիները նկարահանվել են «С новым счастьем!» ֆիլմում՝ կատարելով էպիզոդիկ դերեր (ծաղիկ բերող հանձնակատարներ)։

Ճանաչում և պարգևներ 
 «Պատվո նշան» շքանշան (1983),
 Պատվո շքանշան (1999) – հայրենական թատերական մշակույթի զարգացման գործում ունեցած մեծ ներդրման և Ռուսաստանի պետական ակադեմիայան Փոքր թատրոնի 175-ամյակի առթիվ,
 «Հայրենիքին մատուղած ծառայությունների համար» IV աստիճանի շքանշան (2006) – թատերական արվեստի զարգացման գործում ունեցած մեծ ներդրման և բազմամյա ստեղծագործական գործունեության համար,
 Բարեկամության շքանշան (2010) – հայրենական մշակույթի ու արվեստի զարգացման գործում ունեցած ներդրման, բազմամյա բեղմնավոր գործունեության համար,
 «Ի հիշատակ Մոսկվայի 850-ամյակի» մեդալ,
 ԽՍՀՄ պետական մրցանակ (1981, «Մոսկվան արցունքներին չի հավատում» ֆիլմում կատարած դերի համար),
 ՌՍՖՍՀ վաստակավոր արտիստուհի (1983),
 Ռուսաստանի Դաշնության ժողովրդական արտիստուհի (1994) – արվեստի բնագավառում ունեցած մեծ ներդրումների համար,
 Չեխովյան մեդալ (2005),
 Ռուսաստանի Դաշնության կառավարության մրցանակ մշակույթի բնագավառում (2006),
 Ռուսաստանի Դաշնության մշակույթի նախարարության հուշամեդալ «Անտոն Չեխովի 150-ամյակ» (2011),
 Կուզբասի մշակույթի պատվավոր գործիչ (2007),
 Հայրենական կինոյի «Մոսկովյան պրեմիերա» VIII կինոփառատոնում (2010 թվական) Իրինա Մուրավյովան արժանացել է մեծահասակի լավագույն դերակատարման համար մրցանակի ռեժիսորներ Ելենա Ժիգաևայի ու Իրակլի Կվիրիկաձեի «Ամենալավ տատիկը» ֆիլմում կատարած դերակատարման համար,
 «Նիկա» ազգային կինեմատոգրաֆիական մրցանակ «Չինական տատիկը» () ֆիլմում երկրորդ պլանի կնոջ լավագույն դերակատարման համար (2011) ,
 Ռուսական կինոյի դերասանների «Созвездие» փառատոնում (2011) արժանացել է մրցանակի Երկրորդ պլանի լավագույն դերակատար անվանակարգում

Արվեստ

Դերեր թատրոնում

Կենտրոնական մանկական թատրոն (1970-1977) 
 1970 – «Սոմբրերո», ըստ Սերգեյ Միխալկովի պիեսի, ռեժիսոր՝ Աննա Նեկրասովա – Շուրա Տիչինկին
 1970 – «2001-րդ տարի», ըստ Սերգեյ Միխալկովի պիեսի – Ֆեդյա Դրուժինին 
 1972 – «Հեքիաթ չորս երկվորյակների մասին», ըստ Պանչո Պանչևի պիեսի, երաժշտությունը՝ Ալեքսեյ Ռիբնիկովի, երգերի տեսքտի հեղինակ՝ Յուրի Էնտին, ռեժիսոր՝ Լեոնիդ Էյդլին – Բոնկա
 «Տասներկուերորդ գիշեր», Շեքսպիր, ռեժիսոր՝ Նատալյա Սաց – Վիոլա / Սեբաստյան
 «Ձյունե թագուհին», Եվգենի Շվարց, ռեժիսոր՝ Աննա Նեկրասովա – Ագռավ
 1973 – «Երիտասարդ գվարդիա», ըստ Ալեքսանդր Ֆադեևի վեպի, ռեժիսոր՝ Պավել Խոմսկի – Լյուբկա Շևցովա
 «Димка-невидимка», ըստ Վադիմ Կորոստիլյովի և Միխայիլ Լվովսկու պիեսի, ռեժիսոր՝ Օլեգ Եֆրեմով – Գալյա
 «Չինչրակա», ըստ Գեորգի Նախուցրիշվիլու հեքիաթի, ռեժիսոր՝ Լեոնիդ Էյդլին – Թագուհի Լալի
 1977 – «Չմուշկներ», ըստ Սերգեյ Միխալկովի պիեսի, ռեժիսոր՝ Լեոնիդ Էյդլին

Նույն թվականներին Կենտրոնական հեռոիստատեսությամբ ցուցադրվել է Մոսկվայի պատանի հանդիսատեսի «Երկու թխկի» ներկայացումն ըստ Եվգենի Շվարցի պիեսի, որում գլխավոր դերում հանդես է եկել Իրինա Մուրավյովան։

Մոսսովետի անվան թատրոն (1977-1993) 
 1977 – «Գագաթի կիսաճանապարհին» (, ըստ Պիտեր Ուստինովի պիեսի,  ռեժիսոր՝ Պավել Խոմսկի
 1977 – Տունն ավազի վրա» (), ըստ Ռուստամ Իմրահիմբեկովի պիեսի, ռեժիսոր՝ Բորիս Շչեդրին
 1978 – «Իշխանության վերազանցում» (), ըստ Վալենտին Չերնիխի պիեսի,  ռեժիսոր՝ Պավել Խոմսկի 1978 – «Հետո լռություն է» (), ըստ Վինա Դելմարի «Զիջիր տեղը վաղվա օրվան» () կինոսցեարի, ռեժիսոր՝ Անատոլի Էֆրոս – Ռոդա, Լյուսի Կուպերի թոռնուհին 1979 – «Կարամազով եղբայրներ», ըստ Ֆեոդոր Դոստոևսկու վեպի, ռեժիսոր՝ Պավել Խոմսկի – Գրուշենկա 1982 – «Սենյակ», ըստ Էմիլ Բրագինսկու պիեսի
 1986 – «Քաղվածք», ըստ Լեոնիդ Զորինի պիեսի, ռեժիսոր՝ Պավել Խոմսկի – Լյուդմիլա 
 1989 – «Մաքիմը հազարամյակի վերջին» (), ըստ Լեոնիդ Զորինի պիեսի, ռեժիսոր՝ Պավել Խոմսկի Փոքր թատրոն 
 1994 – «Բալենու այգին», Անտոն Չեխով, ռեժիսոր՝ Իգոր Իլինսկի – Ռանևսկայա 1994 – «Գայլեր և ոչխարներ», Ալեքսանդր Օստրովսկի, ռեժիսոր՝ Վիտալի Իվանով – Կուպավինա 1996 – «Ճայը», Անտոն Չեխով, ռեժիսոր՝ Վլադիմիր Դրուգանով – Արկադինա 1998 – «Անտառ», Ալեքսանդր Օստրովսկի, ռեժիսոր՝ Յուրի Սոլոմին – Գուրմիժսկայա 2002 – «Ամեն իմաստունի մեջ պարզություն կա», ըստ Ալեքսանդր Օստրովսկու պիեսի, ռեժիսոր՝ Վլադիմիր Բեյլիս – Մամաևա 2007 – «Խավարի իշխանություն», Լև Տոլստոյ, ռեժիսոր՝ Յուրի Սոլոմին – Մատրյոնա 2012 – «Սրբազան հրեշներ» («Գրեթե ամեն ինչ սիրո մասին»), Ժ․ Կոկտո, ռեժիսոր՝ Ա․ Յակովլև – "Էսթեր" 2013 – «Ֆիլումենա Մարտուրանո», Է․ Դե Ֆիլիպո, ռեժիսոր՝ Ստեֆանո դե Լուկա– Ֆիլումենա Մարտուրանո 2015 – «Ութ սիրող կանայք», Ռ․ Տոմ, ռեժիսոր՝ Վլադիմիր Բեյլիս – Տատիկ2017– «Ամուսնություն», Նիկոլայ Գոգոլ, բեմադրող ռեժիսոր՝ Յուրի Սոլոմին – Ֆեկլա Իվանովնա Անտրեպրիզ 
 1996 – «Բանսարկու կինը, կամ Դերասաններն իրենց միջև» (), Դմիտրի Սուխարևի վոդեվիլը, Սերգեյ Նիկիտինի երաժշտության հիման վրա, ռեժիսոր՝ Լեոնիդ Էյդլին 2015 – «Անձրևի լարերի վրա» (, քնարական կատակերգություն, Բելլա, ռեժիսոր՝ Ակիմ Անդրոսով

 Դերեր կինոյում 

 Վավերագրական կինո 
 1991 – Ո՞վ եք դուք, մադամ Բլավատսկայա () – Ելենա Բլավատսկայա Հեռուստաներկայացումներ 
  – Հեքիաթ չորս երկվորյակների մասին () – Բոնկա  – Կյանքի էջ ()
  – Մոսկովյան արձակուրդներ () – աղջիկ (տիտրերում նշված չէ)
  – Տարբեր մարդիկ () – Զինաիդա Բագլյաևա  – Չինչարկա () – թագուհի Լալի  – Փիլիսոփայության դոկտոր () – Կլարա  – Հետո լռություն է () – Ռոդա  – Պանի Դուլսկայայի բարոյախոսությունը ()  – Գանկա  – Գագաթի կիսաճանապարհին () – Հելգա  – Գյոթե։ Տեսարաններ «Ֆաուստ» ողբերգույունից () – Մարթա  – Քաղվածք () – Լյուդմիլա Մուլտֆիլմերի հնչյունավորում
  – Пиф-паф, ой-ой-ой! – դերասանուհի մայր նապաստակի դերում  – Կոշկավոր շունը () – բոլոնկա, Կատու Միլեդի, չղջիկ 
  – Կատվի տունը () – կատու, հավ  – Դերեզա () – Դերեզա - – Խոճկոր Ֆունտիկի արկածները () – Բամբինո  – Ամուսնություն () – Մասյա  – Ի՞նչ ձայն է արձակում մոծակը () – ջրասամույր  – Միսս Նոր տարի () – աղվես  – Մաշենկա () – Մաշենկա  – Զբոսաշրջիկ փղիկը () – ագռավ  – Ուրախ կարուսել։ Ֆիլմ 29-րդ։ Խրճիթ։ ) – աղվես  – Ճանապարհորդ գորտը (մուլտֆիլմ, 1996) () – գորտ 1996 – Թագավորներն ու կաղամբը () – Ջեսիկա
  – Սուրբ ծննդյան նախորդ գիշերը () – Սոլոխա  – Տոն ()
  – Բզեզներ () – ճանճ  –  Սունկ () – աղվես  – Մենամարտ ()  – աղվես  – Չե՛մ ասի () – Ելենա

Վոկալ 
 1974 – Կատուն, որ զբոսնում էր ինքն իր համար () երաժշտական ներկայացում (աուդիոհեքիաթ), երաժշտությունը՝ Ա․ Ռիբնիկովի – Կատվի երգը, կատվի օրորոցայինը
 1983 – Անգետիկը մեր բակից () – Կապուտաչիկի երգը
 1987 – Ֆունտիկն ու բեղիկներով պառավը ( – Բամբինո

Աշխատանք ռադիոյում 
  – «Թատերական խմբակ» () հաղորդման վարող, «Детское Радио»

Ծանոթագրություններ

Արտաքին հղումներ 
 Ирина Муравьёва — Энциклопедия отечественного кино
 Ирина Муравьёва в программе «Встречи на Моховой» — запись 20 января 2009
 Ирина Муравьёва на сайте Международного объединённого биографического центра
* СССР ТВ  Ирина Муравьёва на портале советского телевидения

Խորհրդային դերասանուհիներ
Ռուս դերասանուհիներ
Ռուս երգչուհիներ
«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Ռուսաստանի Դաշնության ժողովրդական արտիստներ
ՌԽՖՍՀ վաստակավոր արտիստներ
ԽՍՀՄ Պետական մրցանակի դափնեկիրներ
«Նիկա» մրցանակի դափնեկիրներ
Ռուսաստանի թատերական արվեստի ինստիտուտի շրջանավարտներ
Բարեկամության շքանշանի ասպետներ (Ռուսաստան)
«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Ռուս կինոդերասանուհիներ
Ռուս հեռուստատեսային դերասանուհիներ
ՌԴ պետական մրցանակի դափնեկիրներ
Մոսկվայի 850-ամյակի հուշամեդալով պարգևատրվածներ